Ingenting. For at brevstemme skal du troppe op hos din lokale borgerservice, på biblioteket eller hvor din kommune har opstillet et brevstemmested.

Du kan finde ud af, hvilken tid valgstederne har åbent på deres egen hjemmeside. Og så dukker du ellers bare op. Du behøver hverken bestille tid eller vente på, at dit valgkort lander i postkassen.

Der er heller ingen grund til at panikke, hvis du er på højskole eller i sommerhus fra nu og til valget. Du må nemlig brevstemme i alle kommuner, også selvom det ikke er din egen.

Læs også : Seks uger til EP-valg: Nu kan du sende din stemme med posten

Hvis du er i udlandet, så kan du stemme på danske konsulater eller ambassader. Og er du eller ude af stand til at forlade dit hjem, så kan du søge om at få lov til at brevstemme derhjemme. Det kan du læse mere om på borger.dk.

Hvis du er indlagt på hospitalet, er i fængsel, bor på plejehjem eller institution, så kan du stemme der.